Roar Berg

Roar Berg (født 3. juni 1969 i Levanger) er en norsk sangpedagog, organist, korleder og sanger (tenor).

Berg er utdannet i sang ved Rogaland Musikkonservatorium 1994 og i kirkemusikk ved Kirkelig utdanningssenter i nord 2001. Han har arbeidet som organist og korleder siden 1997. Han startet sitt arbeid som organist i Vardø kirke og fra 2000 i Alstadhaug kirke i Skogn. Fra 2002-2014 var Berg kantor og korleder i Høybråten menighet. Fra 2014 har Berg vært koordinerende kantor og korleder i  Høybråten, Fossum og Stovner sokn. 

Roar Berg har utgitt 3 titler orgelverk på Cantando musikkforlag.

I oktober 2001 hadde han sin profesjonelle debut som tenorsolist i Nidarosdomen. Han vikarierer tidvis i Den norske operas kor, og var vikar i Det norske solistkor 2009-2011.

Referanser

Eksterne lenker 
 

Norske sangere
Norske organister
Personer fra Levanger kommune
Fødsler i 1969